open-index/open-wikipedia-markdown huggingface dataset:
Høyjordfløyen

**Høyjordfløyen** er en forgylt skipsfløy som gjerne dateres til rundt år 1250 eller til siste halvdel av 1200-tallet. Fløyen var tidligere plassert i toppen av spiret på Høyjord stavkirke i Sandefjord kommune. Den inngår som én av fire bevarte middelalderske vindfløyer i Norge.

Høyjordfløyen er av typen *flaug* og kan opprinnelig ha sittet i toppen av ei mast ombord i en skip som har inngått i leidangen. Den er rikt dekorert med gjennombrutte detaljer. Ei heraldisk løve er ﬂettet inn i ranker, og langs den buede forkanten en liljeformet kant av sirkulære medaljonger som fortsetter opp til et dragehode som danner toppen av fløyen. Selve dragehodet minner mye om tilsvarende dyrehoder funnet i Lom stavkirke. Utformingen av dragehodet, som en oppadgående forlengelse av fløyen, distanserer dessuten Høyjordfløyen fra den eldre Tingelstadfløyen, som har en tredimensjonal dragefigur stående på randen øverst på fløyen.

Høyjordfløyen ble «oppdaget» av arkitekt Otto Legaard Scheen og professor Anders Bugge i 1927. Professor Bugge skrev følgende om skipsfløyen: 

## Skules merke?
Det har blitt spekulert i om Høyjordfløyen kan ha tilhørt hertug Skule Bårdsson (1189–1240), men isåfall må den være fra tiden før hans død. Årsaken til spekulasjonene er, at både hertug Skule og kong Håkon Håkonsson (1204–1263) hadde en oppspringende, ukronet løve som sitt hærmerke. Et sagn hevder dessuten at Alv Erlingsson den yngre (d. 1290), også kalt Mindre-Alv, skal ha bodd en tid på gården Herre-Skjelbred og kan være opphavet til at Høyjord stavkirke ble reist.

Alv Erlingsson tilhørte Tanberg-ætten, og man tenker seg da at skipsfløyen (Skules merke) kan ha kommet han i hende etter Skules død, siden han var hertug Skules søstersønn. Og videre at det var han som plasserte merket der. Det er spekulert i om Tanberg-ætten også kan ha tilknytning til Norderhovfløyen, siden ættegården Tanberg ligger i gangavstand fra Norderhov kirke på Ringerike, der Norderhovfløyen ble «oppdaget».

## Skandinaviske skipsfløyer
### Skandinavias bevarte skipsfløyer
De fire bevarte skipsfløyene av typen *veðrviti* har dekor i ringeriksstil, typisk for perioden 1000–1050.

Object from the exhibition We call them Vikings produced by The Swedish History Museum (13619749314).jpg|Söderalafløyenca. år 1000–1050Hälsingland, SverigeType: veðrviti
Källungeflöjelen.jpg|Källungefløyenca. år 1050Gotland, SverigeType: veðrviti
Heggenfløyen.jpg|Heggenfløyenca. år 1000–1050Modum, NorgeType: veðrviti
Tingelstadfloyen1.jpg|Tingelstadfløyencirka år 1200–1210Gran, NorgeType: veðrviti


Høyjordfløyen.jpg|Høyjordfløyenca. år 1250Sandefjord, NorgeType: flaug
Norderhovfløyen.jpg|Norderhovfløyenca. år 1300Ringerike, NorgeType: flaug


### Delvis bevarte skipsfløyer

Grimstafloyen of Sweden.png|Grimstafløyenca. år 1050–1100Grimsta, Sverige
NM-DMR-167919.jpg|Lollandhesten1000-talletLolland, Danmark


## Referanser
Trepoppelrose

**Trepoppelrose** (*Lavatera arborea* eller *Malva arborea*) er en plante i kattostfamilien.

Den er en toårig urt som blir opptil 3 m høy. Stenglene er forvedet nederst og er hårete som unge. Bladene er opptil 20 cm store, runde og med 5–7 tannede lapper. Blomstene sitter 2–7 sammen og er 3–4 cm i diameter og lilla med mørkt sentrum og mørke årer. Under blomsten sitter et ytterbeger med runde til avlange segmenter som er lengre enn begeret og halvveis vokst sammen. Ytterbegeret blir mye større i fruktstadiet. Smånøttene er skarpkantede og hårete eller glatte.

Trepoppelrose vokser på steinete steder og i fjellsprekker. Den er en kystplante og tåler lite frost, men kan finnes på brakkmark i innlandet noen steder. Planten tåler saltsprut og vil gjerne ha mye nitrogen i jorda. Den er derfor vanlig i fuglefjell der den vokser sammen med strandbete, strandsmelle, strandbalderbrå og tangmelde.

Arten er vanlig i de europeiske middelhavslandene, men er svært sjelden langs de afrikanske og asiatiske middelhavskystene. Den finnes også langs kysten av Vest-Europa nordover til De britiske øyer. Trepoppelrose dyrkes som hageplante og er forvillet i Makaronesia, California, Mexico, Australia, New Zealand, Sør-Afrika, Argentina og Chile. I hager dyrkes også en kultivar med spraglete blad, 'Variegata'. 

## Litteratur
* 
* 
* 
* 
* 

## Eksterne lenker

*
Bøndernes Hus

Bøndernes Hus/Bøndenes Hus kan blant annet vise til:

* Bøndernes Hus i Kristiania/Oslo
* Bøndernes Hus i Nidaros/Trondheim
Bøndernes Hus (Trondheim)

**Bøndernes Hus** er en bygning i Midtbyen i Trondheim som ble bygget av lutlaget Bøndernes Hus. Blant luteierne – det vil si aksjonærene – var Norges Mållag. Bygningen ligger ved Prinsenkrysset og har adresse Kongens gate 30. Bygningen ble oppført i 1958 og rommer blant annet Thon Hotel Prinsen, restaurant, kontorer og dagligvarebutikk.

## Referanser
Georgi Ananiev

**Georgi Ananiev** (bulgarsk: Георги Ананиев; født 12. april 1950 i Kosatsja i Kovatsjevsi i Pernik oblast i Bulgaria, død 26. januar 2021) var en bulgarsk ingeniør og politiker (partiet SDS).

## Liv og virke
Ananiev studerte ved Instituttet for bergverk og geologi i Sofia og arbeidet så som ingeniør.

I 1992 ble han viseforsvarsminister for militærøkonomi. Ved parlamentsvalgene i 1994 ble han innvalgt i Narodno Sabranie. Fra 1997 til 1999 etterfulgte han Dimitar Pavlov som Bulgarias forsvarsminister under ministerpresident Ivan Kostov. Hans etterfølger i embedet ble Bojko Noev.

Ananiev døde i en alder av 70 år av covid-19.

## Referanser


## Eksterne lenker
* От ковид-19 почина бившият военен министър Георги Ананиев, vesti.bg, 28. januar 2021
Agnes Rygg

**Agnes Rygg** (opprinnelig **Agnes Isidore Margrethe Sibbern Møller**, født 6. juni 1872 i Kristiania, død 22. august 1963) var en av de to første norske sykepleierne som ble utdannet av Norges Røde Kors.

## Utdannelse
Hun var utdannet Røde kors-søster fra Sophiahemmet i Stockholm i 1895. Det fantes ingen sykepleierutdannelse i Norge på den tiden, og Røde Kors vedtok derfor å bekoste utdanningen av to sykepleiere i Stockholm. Det ble satt inn annonser i avisene i Kristiania, Bergen og Trondheim, noe som førte til at det meldte seg fjorten søkere. Sammen med Thora Olsen fra Kragerø ble Agnes Møller valgt ut til å sendes til Sverige; Agnes Møller var da 22 år gammel, mens Thora Olsen var 28 år gammel. Før de dro måtte de signere på at de skulle stå til Røde Kors' disposisjon etter å ha fullført utdannelsen i Stockholm.

## Virksomhet
I 1897 ble Agnes Møller sykepleier i den gresk-tyrkiske krigen. Tilfeldighetene ville at da krigen brøt ut våren 1897 hadde hun akkurat fullført et kurs ved kommunehospitalet i København. En dansk lege besluttet å dra sørover for å starte en privatklinikk i Athen, og han inviterte Agnes Møller til å slå følge, sammen med en yngre lege. Det ble ikke noe av planene om å opprette privatklinikk; i stedet tjenestegjorde Agnes Møller som den eneste norske sykepleieren ved et provisorisk krigshospital som ble opprettet i bygningen som til vanlig huset en polyteknisk høyskole. Etter at hun hadde arbeidet ved krigshospitalet i seks uker ble det inngått våpenhvile, og Agnes Møller reiste hjem til Norge.

I 1900 arbeidet hun som eneste sykepleier ved tuberkulosesanatoriet på Mesnalien. I 1908-1909 drev hun privatpraksis som Røde kors-søster fra hjemmet i Josefines gate.

Rygg representerte Røde Kors kvinnelige medlemmer. I 1915 etablerte hun "Gifte Røde Kors Søstres Forening", som jobbet for at enker og fraskilte kunne ta opp igjen sin yrkesaktive praksis og "bære drakten" som det het. Foreningen arbeidet også med innsamling til trengende barn og eldre, og driftet hytte på Voksenkollen, Hjemmet for pensjonerte søstre i Gabels gate og aldershjem i Silurveien.

Rygg var aktivt med i organiseringen av Barselhjemutstillingen, en utstilling som viste at morsrollen, kvinnehelse og spedbarnsstell var offentlige anliggender, ikke noe som bare hørte hjemme i den private sfæren. Utstillingen ble først vist i Bøndernes Hus i Kristiania våren 1916, og senere andre steder i landet. Den skulle også bidra til innsamling av penger til å opprette Barselhjem for å trygge mor og barns helse i barseltiden. Barselhjemutstillingens leder var Katti Anker Møller.

## Familie
Agnes Ryggs far var William Møller (1822-88) fra Thorsø, distriktslege i Aker og svoger til Katti Anker Møllers mor, Dikka Møller. Mor var Augusta Sanne Sibbern Møller. I 1910 giftet Agnes Rygg seg med  Nicolay Rygg (1872-1957). Fra 1910 var han professor i statsøkonomi og statistikk, fra 1913-20 direktør for Statistisk Sentralbyrå og fra 1920 sjefdirektør i Norges Bank.

## Referanser
Pistola con caricato

**Pistola con caricato** er en revolver med tre løp (drilling) i 6.35×15 mmSR (.25 ACP) og knekkmekanisme hvor pipen svinges ned. Våpenet har en 18-skudds tønne som lades med klips, og de tre løpene har hvert sitt tennstempel. Ved hjelp av en omstiller kan skytteren velge tennstempel, og det er mulig å skyte med enten ett valgt tennstempel eller alle tre samtidig. Sikringen er på hanen, og stopper hanen fra å treffe tennstempelene.

Lite er kjent om våpenets historie. Det ble trolig utviklet på 1900-tallet i Italia, men muligens i Spania. Inskripsjonen på revolveren er på italiensk, og det fulle navnet kan muligens ha vært "pistola con caricato*re*", men det kan se ut som man gikk tom for plass til de siste to bokstavene. Trolig har bare en prototype vært laget.

## Referanser
Källungefløyen

**Källungefløyen** (av sv. *Källungeflöjeln*) er en skipsfløy av den norrøne typen *veðrviti*. Den satt på Källunge kyrka på Gotland fram til den ble oppdaget ut på 1900-tallet. Fløyen er opprinnelig en skipsfløy, og én av kun to kjente slike føyer i Sverige. Den andre er Söderalafløyen. Sammen med to norske skipsfløyer av samme type, Heggenfløyen og Tingelstadfløyen, utgjør disse fløyene de eneste som er funnet i Skandinavia fra vikingtiden.

Källungefløyen, som ligner den norske Heggenfløyen, dateres til rundt år 1050 (eller sen vikingtid) og antas å stamme fra stavnen på et vikingskip, i det innfestingen har en vinkel på 110˚. På et eller annet tidspunkt har blitt festet til spiret på Källunge kyrka, men det er usikkert av hvilken årsak, og der sto den til i 1930, da spiret ble tatt ned for reparasjon. Det kan opprinnelig ha hatt med leidangen på Gotland å gjøre, slik det var i Norge.

Källungefløyen består av en ubrutt tynn plate av bronse som er dekorert med dyreornamentikk og ranker i en kombinasjon av mammen- og ringeriksstil. Over spissen av buen står det er firefotet dyr (kanskje ei løve) med en lang, dobbel hale og en slange viklet rundt halsen. Som de tre andre bevarte skipsfløyene fra 1000-tallet er den buede framkanten dekket av små systematiske hull langs kanten. Fløyen er 35,5 cm lang og 23,3 cm høy. I dag er Källungefløyen en del av Gotlands Museums Föremålssamling.

## Skandinaviske skipsfløyer
### Skandinavias bevarte skipsfløyer
De fire bevarte skipsfløyene av typen *veðrviti* har dekor i ringeriksstil, typisk for perioden 1000–1050.

Object from the exhibition We call them Vikings produced by The Swedish History Museum (13619749314).jpg|Söderalafløyenca. år 1000–1050Hälsingland, SverigeType: veðrviti
Källungeflöjelen.jpg|Källungefløyenca. år 1050Gotland, SverigeType: veðrviti
Heggenfløyen.jpg|Heggenfløyenca. år 1000–1050Modum, NorgeType: veðrviti
Tingelstadfloyen1.jpg|Tingelstadfløyencirka år 1200–1210Gran, NorgeType: veðrviti


Høyjordfløyen.jpg|Høyjordfløyenca. år 1250Sandefjord, NorgeType: flaug
Norderhovfløyen.jpg|Norderhovfløyenca. år 1300Ringerike, NorgeType: flaug


### Delvis bevarte skipsfløyer

Grimstafloyen of Sweden.png|Grimstafløyenca. år 1050–1100Grimsta, Sverige
NM-DMR-167919.jpg|Lollandhesten1000-talletLolland, Danmark


## Referanser




## Kilder
* Gotlands museum
Antennegevinst

**Antennegevinst** eller **Antenneforsterkning** innen elektromagnetisme,  er en antennes evne til å rette sendereffekten i ønsket retning på en effektiv måte.
Antennegevinsten beskriver hvor godt antennen konverterer inngangseffekten fra en radiosender i form av radiobølger i en bestemt retning.

## Referanser


## Bibliografi

* *Antenne Teori* (3rd edition), av C. Balanis, Wiley, 2005, 
* *Antenne for alle programmer* (3rd edition), John D. Kraus, Ronald J. Marhefka, 2002,
Mathias Emilsen

**Mathias Johnsrud Emilsen** (født 2003) er en norsk fotballspiller som spiller for . 

Mathias spilte for barndomsklubben Lyn før han gikk til Vålerenga i januar 2019. To år senere (januar 2021) signerte han en tre-års kontrakt med Vålerenga og ble en fast del av klubbens A-lag.  Han debuterte i Eliteserien 13. juni 2021 da han ble byttet inn etter 82 minutter i bortekampen bortekampen mot Viking. I august 2023 signerte han en kontrakt på 2,5 år med Ranheim i OBOS-ligaen.

## Referanser


## Eksterne lenker
*
Weltklasse Zurich Inspiration Games

**Weltklasse Zurich Inspiration Games** var et internasjonalt friidrettsstevne som ble arrangert på Letzigrund stadion 9. juli 2020. Stevnet ble arrangert i stedet for Weltklasse Zürich, uten publikum, og var et *Wanda Diamond League Exhibition Event*. På samme måte som Impossible Games på Bislett stadion deltok utøvere fra ulike plasser i verden, og dette ble samkjørt via digitale medier.

## Stevnet
Grunnet Koronaviruspandemien i 2019–2020 og smittevernreglene i Sveits kunne ikke Weltklasse Zurich arrangeres på tradisjonell måte. Arrangørene fant likevel ut at et tilpasset arrangement, med avstand mellom utøverne, færre deltakere og deltakelse fra andre lokasjoner, kunne gjennomføres.

I alle åtte øvelser ble deltakerne også delt inn i lag, for å få inn et element av lagkonkurranse. Lagene som ble etablert var:
* Team North America (Nord-Amerika)
* Team Europe (Europa)
* Team World (resten av verden)

## Resultater
### Menn
#### 100 meter
Denne øvelsen ble arrangert i Bradenton i Florida i USA.

#### 200 meter
Noah Lyles deltok i Bradenton i Florida, Christophe Lemaitre i Zurich og Churandy Martina i Papendal i Nederland.

Noah Lyles deltok i Bradenton i Florida. Etter målgang så det ut som han hadde satt ny verdensrekord på 200 meter, men oppdaget at han hadde startet på feil strek, og løp bare 185 meter.

#### Stavsprang

#### Tresteg

### Kvinner
#### 150 meter
Allyson Felix deltok i Walnut i California, Shaunae Miller-Uibo i Bradenton i Florida og Mujinga Kambundju i Zurich.

#### 300 meter hekk
Georganne Moline deltok i Walnut i California, Lea Sprunger i Zurich og Zuzana Hejnová i Papendal i Nederland.

#### Stavsprang

#### 3 x 100 meter stafett
Laget fra USA løp i Walnut i California, laget fra Nederland løp i Papendal i Nederland og laget fra Sveits løp i Zurich.

## Referanser


## Kilder
* Resultater

## Eksterne lenker
*  Wanda Diamond League - Zürich
Signalstyrke i telekommunikasjon

**Signalstyrke** eller **feltstyrke** innen telekommunikasjon er et mål for hvor sterk en radiobølge er. Når det gjelder Kringkasting uttrykkes denne styrke gjerne i dB-millivolts pr meter (dBmV/m). For samband med lav effekt, slik som mobiltelefoner, vil signalstyrken vanligvis bli uttrykt i dB-microvolts pr. meter (dBµV/m) eller i desibel over et referansenivå av i milliwatt (dBm).
### Typiske verdier
*Mobiltelefon GSM: 2.000 mW e.i.r.p.
*Mobiltelefon UMTS og LTE: 250 mW e.i.r.p.
*AMS-måler: 820 mW e.i.r.p.
Maksimal sende-effekt for AMS-målerne i praksis, er 0,5 watt. En mobiltelefon kan sende med opptil 2 watt. Den lave sende-effekten gjør at strålingen er svak og ligger langt under de anbefalte grenseverdiene.

## Se også
*Signal-støy-forhold

## Referanser


## Eksterne lenker
*https://eyenetworks.no/god-tradlos-signalstyrke-hva-kreves/
*https://www.online.no/trender/svake-signaler-kan-skyldes-mobilantennen.jsp
*https://www.tek.no/nyheter/nyhet/i/naOoQ5/sjekk-hvor-god-dekning-du-har
*http://www.ddgi.cat/municipis/Vilademuls/vodafone/proyecto%20t%C3%A9cnico%20vilafreser%20ap7.pdf
Effektiv utstrålt effekt

**Effektiv utstrålt effekt** (engelsk:Effective radiated power - **ERP**), er en IEEE-standardisert definisjon på en retningsstyrt radiofrekvens (RF) effekt utstrålt fra en radiosender.  Det er den totale effekt målt i watt som ville blitt utstrålt fra en halvbølge dipolantenne for å gi den samme strålings-intensitet eller irradians i watt pr. kvadratmeter (m2) som den aktuelle senderantennen mot en radiomottaker i antennens sterkeste stråleretning. ERP måler kombinasjonseffekten utstrålt fra radiosenderen og antennens evne til å retningsstyre strålen. Dette er det samme som antennens påførte effekt fra radiosenderen - multiplisert med en såkalt antennegevinst, noe som betyr at utstrålt effekt i en gitt retning, kan være større enn sendereffekten. Systemet er brukt innen elektronikk og telekommunikasjon, særlig når det gjelder kringkasting. Antennens stråleretning pekes i den retning de fleste mottakete antas å befinne seg.

En alternativ måte å måle det samme på, er å måle den såkalte **Effektiv istotropisk utstrålt effekt** (engelsk: Effective isotropic radiated power - **EIRP**). Dette er imidlertid en hypotetisk effektmåling som blir utstålt fra en Isotropantenne som kan gi den samme signalstyrke som en virkelig antenne i antennens sterkeste stråleretning.
Forskjellen mellom EIRP og ERP er at **ERP** sammenligner den aktuelle antennen med en halvbølge dipolantenne, mens **EIRP** sammenligner den med en hypotetisk Isotropantenne.
Siden en halvbølge dipolantenne har en antennegevinst på 2.15 dB sammenlignet med en isotropantenne, blir forholdet mellom ERP og EIRP slik:
:\mathrm{EIRP(dB)} = \mathrm{ERP(dB)} + 2.15

## Referanser
Sivert Todal

**Sivert Todal** (1902–1988) var en norsk gårdbruker og Venstrepolitiker fra Aure som var ordfører i Aure fra 1952 til 1957 og stortingsrepresentant for Møre og Romsdal i åtte år 1958–1965.

Todal gikk fylkeslandbruksskolen på Gjermundnes i 1924. I 1941 tok han over farsgården, og drev den til han var 70 år gammel. Han var aktiv i Noregs Ungdomslag, og var formann i Nordmøre Ungdomslag i årene 1934-1939. Han hadde også andre verv i Aure og regionen. Han skrev lokalhistorie.
## Referanser
Husebyhallen

**Husebyhallen** en kommunal idrettshall på Saupstad sør for Trondheim sentrum. Hallen ligger vegg-i-vegg med Husebybadet og er en del av Huseby idrettspark og ble bygget i perioden 1975–1976 etter tegninger av Arkiplan. Hallen har en bane med målene 44,6 x 22 meter.

Husebyhallen er hjemmebane for basketballklubben Nidaros Jets og ble tidligere også brukt som hovedarena for herrelaget til Kolstad Håndball, inntil de flyttet til den nærliggende Kolstad Arena i 2018.

Hallen har også blitt brukt som konsertarena ved flere anledninger, og konseptet *Blokkrock* ble arrangert av Kolstad Fotball mellom 2001–2018, hvor flere norske band deltok og hvor lokalpatrioten Åge Aleksandersen var fast artist.

## Referanser


## Litteratur
*

## Eksterne lenker
* Håndball.no – Anlegg, Husebyhallen
Helgeland tingrett

**Helgeland tingrett** er en norsk domstol som ble opprettet 26. april 2021. Domstolen ble opprettet som følge av *[[Tingrett#Domstolsreformen av 2020|domstolsreformen av 2020]]*; denne ble vedtatt  10. desember 2020 under Erna Solbergs regjering, og erstattet 60 tingretter med 23. Helgeland tingrett ble opprettet gjennom en sammenslåing av de tre tidligere tingrettene på Helgeland: Alstahaug tingrett, Brønnøy tingrett og Rana tingrett.

Domstolen sogner til Nordland lagsogn i Hålogaland lagdømme og har rettssted i Brønnøysund, Mo i Rana og Sandnessjøen. Den har også lokaler for å avholde rettssaker i Mosjøen.

Domstolen består av sorenskriver, fem tingrettsdommere, fem dommerfullmektiger og 14 administrativt ansatte.

Rettskretsen dekker kommunene Alstahaug, Bindal, Brønnøy, Dønna, Grane, Hattfjelldal, Hemnes, Herøy, Leirfjord, Lurøy, Nesna, Rana, Sømna, Træna, Vefsn, Vega og Vevelstad.

## Historie
Helgeland sorenskriveri ble opprettet i 1591. Hvor sorenskriverne på Helgeland var bosatt den første tiden etter at embetet ble opprettet er ikke kjent. Bostedene var da heller ikke kjent før 1634, da det kom en kongelig forordning som bestemte at de skulle få utlagt bestemte gårder av en viss størrelse til sitt bruk. De skulle bebo og bruke gården, og være fritatt for skatter og bygselavgifter. Dette ble en del av deres lønn.

Disse gårdene befant seg innenfor det som senere ble kommunene Leirfjord, Alstahaug, Vefsn, Nesna og Herøy.

Ved kongelig resolusjon av 5. mai 1859 ble det bestemt at Helgeland sorenskriveri skulle deles i to: Søndre Helgeland og Nordre Helgeland sorenskriverier.

Denne todelingen bestod fram til 1919. Ved kongelig resolusjon av 11. juli 1919 ble det bestemt at daværende Søndre Helgeland skulle deles i to. Disse fikk navnene Alstahaug og Brønnøy sorenskriverier. Samtidig skiftet Nordre Helgeland navn til Rana sorenskriveri. Dermed hadde Helgeland fått tre domstoler.

I 2002 endret disse tre domstolene navn til Alstahaug tingrett, Brønnøy tingrett og Rana tingrett.

Fra høsten 2015 samarbeidet disse tre domstolene tett, som følge av at de hadde fått en felles ledelse.

Den 10. desember 2020 vedtok Stortinget en domstolsreform. Dette var en av sakene til Erna Solbergs regjering. Reformen reduserte antall tingretter i Norge fra 60 til 23.

## Referanser


## Eksterne lenker
*
Teateråret 1955

**Teateråret 1955** er en oversikt over hendelser, verk, fødte og avdøde personer med tilknytning til teater i 1955.

## Nye drama

*Tennessee Williams – *[[Katt på hett blikktak]]* (*Cat on a Hot Tin Roof*)

## Årets oppsetninger
*26. desember – *Annie, get your sprettert* var en teateroppsetning basert på Bias Bernhofts skuespill med samme tittel. Den ble oppført på Trøndelag Teater med Jan Voigt og Knut Jacobsen som instruktører.

## Fødsler

|-
|Mars ||7. || Lasse Lindtner ||  || skuespiller ||align=center| - ||align=center| - || 

|April || 22. || Anne Helgesen ||  || forfatter og teaterkunstner med figurteater som hovedkunstart.Hun har doktorgrad i teatervitenskap. ||align=center| - ||align=center| - || 
|}

## Dødsfall

|-
|Mai || 25. || Conrad Arnesen ||  || skuespiller og operasanger ||align=center|64 ||align=center|1891 ||
|}

Conrad_Arnesen.jpg|Conrad Arnesen(1891–1955)
Lasse_Lindtner.JPG|Lasse Lindtner(1955–)


## Referanser
Kolstadflaten borettslag

**Kolstadflaten borettslag** ligger på Kolstad sør for Trondheim sentrum og har 481 leiligheter fordelt på 22 lavblokker i kjede med seks tun. Borettslaget ligger nord for drabantbyen Kolstad/Saupstad og ble grunnlagt i 1969 som det første av de store borettslagene i drabantområdet. Borettslaget er medlem av Boligbyggelaget Tobb.

Alle lavblokkene i borettslaget ble bygget i perioden høsten 1969 til 1971, og samtlige ligger i Kolstadflata med adresser fra 1a til 49b. 

Borettslaget er delt inn i seks tun, hvor alle har en lekeplass og grøntområde vendt mot sør. Lavblokkene består av 24 3-roms og én 4-roms leilighet i 1. etasje tilpasset bevegelseshemmede. Blokkene består for øvrig av 2, 3, 4 og 5. roms leiligheter.

## Se også
* Ringvegen borettslag
* Midteggen borettslag

## Eksterne lenker
* 
* 
* Tobb.no – Boligselskap, Kolstadflaten borettslag
Oluf Stigsen Krognos til Krapperup og Bollerup

**Oluf Stigsen Krognos** (d. ca. 1505) var en dansk riksråd, far til Mourits Olufsen Krognos. 

Han var sønn av Stig Olufsen Krognos til Krapperup og Bollerup og Barbara Clausdatter Brahe. I 1483 var han ridder og i 1492 riksråd. Fra 1486 til 1501 nevnes han som lensmann på Varberg, og i 1505 var han høvedsmann på Laholm. Han var tett knyttet til sin fetter rikshoffmester Poul Laxmand, og opptok hans barn i huset da Laxmand ble slått ihjel.

Krognos var gift to ganger, først med Gertrud Knudsdatter Hase og deretter med Anne Mouritsdatter Gyldenstjerne til Ågård og Bregentved. Anne Mouritsdatter giftet sig siden med Predbjørn Clausen Podebusk (d. 1541).

## Referanser
Corky Lee

**Young Kwok «Corky» Lee** (født i 1947 i New York, død 27. januar 2021 samme sted) var en amerikansk fotojournalist. 

## Liv og virke
### Bakgrunn
Lee ble født i 1947 i Queens i New York. Han var annet barn til Lee Yin Chuck og Jung See Lee, som begge var innvandret til USA fra Kina. Hans far fikk arbeid på vaskeri, hans mor arbeidet som syerske. Han hadde en eldre søster og tre yngre brødre.  

### Karriere
Han ble kjent for sine fotografier av asiatisk-amerikansk kultur, noe som ikkew så mange i hans tidlige samtid  skjenket så meget oppmerksomhet. Han var kjent for å verne og fremme asiatisk-amerikansk historie og bevisstgjøre hvorden den bedre ble erkjent som en del av amerikansk historie. 

Borgermesteren i New York, David Dinkins, utropte 5. mai 1988 til «Corky Lee-dagen». Mange av hans fotografier ble offentliggjort i *Downtown Express* og *[[The Villager (Manhattan)|The Villager]]* i 1990- og 2000-årene. 

Corky Lee døde 27. januar 2021 på Long Island Jewish Forest Hills, et hospital i New York, av komplikasjoner forårsaket av covid-19, i en alder av 73 år.

## Referanser
Sykkelpumpe

En **sykkelpumpe** er en type luftpumpe som er spesielt laget for å fylle sykkeldekk med luft. Den har en tilkobling eller adapter for bruk med en eller begge av de vanligste typene ventiler brukt på sykler, Schrader eller Presta. En tredje type kalt Dunlop (eller Woods) finnes, men slanger med disse ventilene kan fylles ved å bruke en Presta-pumpe.

I sin mest grunnleggende form, fungerer en sykkelpumpe via et hånddrevet stempel. Under oppoverbevegelsen trekker stemplet luft gjennom en enveisventil inn i pumpen fra utsiden. Under nedoverbevegelsen fortrenger stempelet luft fra pumpen inn i sykkeldekket. De fleste gulvpumper har en innebygd trykkmåler for å indikere lufttrykket i dekket.

Elektrisk drevne pumper laget for å fylle luft i bildekk (noe som er tilgjengelig på de fleste bensinstasjoner) kan i prinsippet brukes til å blåse opp et sykkeldekk hvis riktig type tilkobling er tilgjengelig. Noen slike pumper er laget for å stoppe før et passende lufttrykk (mye høyere for en sykkel enn et bildekk). Andre stopper ikke, men leverer større luftflyt for å fylle det større bildekket, med risiko for å overfylle og sprenge et sykkeldekk med mindre den stoppes i tide.

## Galleri

Bicycle Pump foot operated.jpg|Fotdrevet sykkelpumpe
Bicycle pump frame mounted.jpg|Rammemontert sykkelpumpe
LA2 bicycle pump in Linköping by night.jpg|Utendørs offentlig luftkompressor for sykler.


## Referanser
Herculis 2020

**Herculis 2020** var et internasjonalt friidrettsstevne som ble arrangert på Stade Louis II i Monaco den 14. august 2020, som en del av Diamond League 2020.

Grunnet koronaviruspandemien ble Diamond League 2020 endret, slik at det ikke ble tildelt Diamond League-poeng i de enkelte stevnene, og det ble heller ikke arrangert noen Diamond League-finale. Stevnene var derfor frittstående stevner.

## Resultater
### Menn

### Kvinner

## Referanser


## Kilder
* Resultater

## Eksterne lenker
*  Wanda Diamond League - Monaco
Kampen om fjordane

***Kampen om fjordane*** er en norsk dokumentarfilm fra 2016 regissert av Vigdis Nielsen. Filmen følger Synnøve Kvamme og andre i kampen mot Statnetts utbyggingen av Kraftledningen i Hardanger, de såkalte «monstermastene». Filmen ble ferdigstilt i 2014 og hadde opprinnelig navnet *Kampen om Hardanger*. Den ble vist første gang på Bergen internasjonale filmfestival samme år, men hadde ikke ordinær premiere før 2016.

Filmen vant publikumsprisen under dokumentarfilmfestivalen Eurodok i Oslo i 2016. Under Kanonprisen 2016 ble Nils Petter Molvær nominert i klassen beste filmmusikk for musikken til filmen.

## Referanser


## Eksterne lenker
*
Det tredje buddhistiske konsil

**Det tredje buddhistiske konsil** ble innkalt omkring året 240 f.Kr. ved Asokarama i Pataliputra, angivelig under beskyttelse av keiser Ashoka. Dette er likevel omstridt, ettersom konsilet aldri nevnes  i Ashokas edikter.

Den tradisjonelle grunnen til konsilet var å bli kvitt korrupsjon i den buddhistiske sangha i form av fiender som forkledd som tilhengere hadde infiltrert fellesskapet, så vel som munker som holdt fast ved kjetterske synspunkter. Konsilet anbefalte Ashoka å forvise 60,000 brahmanistiske spioner så vel som reevaluere pālikanonen.

Konsilet ble ledet av Moggaliputta-Tissa og 1.000 munker deltok. Konsilet anerkjennes både av theravada og av mahayana-skoler, selv om det har en sentral viktighet for theravada.

## Referanser
Cave (film)

***Cave*** er en norsk film fra 2016 skrevet og regissert av Henrik Martin Dahlsbakken. 
Filmen er en thriller/spenningsfilm hvor handlingen foregår i et grottesystem hvor hovedpersonene, spilt av Mads Sjøgård Pettersen, Heidi Toini og Benjamin Helstad, dykker for å utforske grottene. Filmen hadde et budsjett på fem millioner kroner.

For filmen ble Ingar Helge Gimle nominert til Kanonprisen 2016 i klassen beste birolle.

## Handling
En gruppe tidligere militære elitesoldater legger ut, for å utforske en ukjent avgrunn under jorden.

Men de kan ikke vite at deres aller verste mareritt snart venter på dem dypt under bakken.

## Skuespillere
* Heidi Toini
* Mads Sjøgård Pettersen
* Benjamin Helstad
* Ingar Helge Gimle

## Referanser


## Eksterne lenker
*
Danial Jahić

**Danial Jahić** (født 1. juli 1979 fra Jugoslavia, død 19. januar 2021 i Ćelije i Serbia) var en serbisk idrettsmann som spesialiserte seg i lengdehopp.

Han konkurrerte i Sommer-OL 2000 i Sydney for Serbia-Montenegro.

Den 19. januar 2021 døde Jahić i Ćelije i Serbia en alder av 41 år av COVID-19.

## Referanser


## Eksterne lenker
*
Luis Enrique Mercado Sánchez

**Luis Enrique Mercado Sánchez** (født 19. januar 1952 i Mexico by, død 28. desember 2020 i samme by) var en meksikansk journalist og politiker fra Partido Acción Nacional (PAN). 

Han begynte sin karriere som journalist i *[[El Universal (Mexico City)|El Universal]]* og grunnla i 1988 *[[El Economista (Mexico)|El Economista]]*. Han startet senere radiostasjonen XHGPE-FM 96,1 «La Voz» i Zacatecas.

Fra 2009 til 2012 var han deputert til den meksikanske nasjonalforsamling som representant for Zacatecas.

Han døde av covid-19 i Mexico by.

## Referanser
Karsten Kallevig

**Karsten August Kallevig** (født 1974) er en norsk næringslivsmann. Han er i dag ansvarlig for fondsvirksomheten til Prologis, verdens største eiendomsselskap. 

Frem til høsten 2021 var han spesialrådgiver til daglig leder Norges Bank Investment Management. Han ledet oppbyggingen av NBIM (Oljefondet) sine eiendomsinvesteringer fra 2010 til 2020 som da var verdens største institusjonelle eiendomsporteføljer. Han medvirket ved oppbyggingen av denne nye aktivaklassen for Oljefondet, dette var de første unoterte investeringene NBIM gjennomførte. Erfaringene fra dette bidro til at Oljefondet i 2020 fikk utvidet mandatet til unoterte investeringer i infrastruktur for fornybar energi.

Han satt i Sentralt lederforum, et rådgivende forum for sentralbanksjefen i hans tid som CEO NBREM (Norges Bank Real Estate Management). NBREM ble integrert med NBIM i 2019.

I 2004 var han med og grunnla Grove International Partners, hvor han blant annet hadde rollen som Head of Japan fra 2006 til 2010.

Han er medlem av MIT Sloan Finance Group Advisory Board, som gir innspill til forskning og utdanning ved finansfakultetet ved MIT Sloan School of Management. Kallevig mottok PERE News 2018 lifetime achievement award for sitt arbeide innen internasjonale eiendomsinvesteringer.

Han har en Bachelor of Science innen Materials Science and Engineering fra Massachusetts Institute of Technology.

## Referanser
Vassdragsområde

Et **vassdragsområde** er det landarealet som omfatter nedbørfeltene til alle små og store vassdrag som drenerer til havet innenfor et kystavsnitt. Det vil ofte omfatte dreneringsområdet til en fjord. Grensen mellom to vassdragsområder er forsøkt trukket over nes og andre naturlige skiller på kystlinjen. Norges største vassdragsområde er Glommavassdraget med kystavsnittet Hvaler/Singlefjorden. Dette er 42 444&nbsp;km2, noe som utgjør 14 % av landarealet i Norge.

Større øyer og enkelte øygrupper er regnet som egne vassdragsområder. For eksempel er Hitra regnet som ett vassdragsområde, mens Hinnøya er regnet som to. Vassdrag som drenerer ut av Norge over riksgrensen, er også samlet i vassdragsområder. Det største vassdraget som drenerer ut av Norge er Trysilelva. Det største vassdragsområdet som renner inn i Norge er Pasvikelva/Bøkfjorden.

Det er i Norge definert 247 vassdragsområder som drenerer til kysten, og 15 vassdragsområder som drenerer til riksgrensen, i alt 262. I 2007 startet NVE arbeidet med å inndele Svalbard i vassdragsområder og videre inndeling av disse.

## Referanser



## Eksterne lenker

* NVE Atlas
Operasjonssikkerhet

**Operasjonssikkerhet** (**OPSEC**) er en prosess som identifiserer kritisk informasjon for å finne ut om egne handlinger kan bli observert av fiendens etterretning, og som i sin tur kan tolkes, slik at fienden oppnår informasjonsoverlegenhet. OPSEC innebærer egne tiltak i den hensikt å eliminere eller redusere fiendens muligheter til å finne og utnytte kritisk informasjon.

I en mer generell forstand, er OPSEC prosessen med å beskytte individuelle biter av data som kan bli flettet sammen for å gi større bilde (også kalt aggregering). OPSEC er beskyttelse av kritisk informasjon som er avgjørende for militære sjefer, ledere, ansatte eller andre besluttende organer. Prosessen skal resultere i utvikling av løsninger, som omfatter tekniske og ikke-tekniske tiltak, for eksempel bruk av programmer for e-postkryptering, ta forholdsregler mot avlytting, være oppmerksom på bilder man har tatt (som viser avslørende elementer i bakgrunnen). Man bør heller ikke snakke åpent på sosiale medier eller nettsteder om informasjon fra egen enhet og ikke oppgi aktivitet som er på egen enhets liste over kritisk informasjon. 

Begrepet "OPSEC" ble mye brukt av USAs forsvar under Vietnamkrigen

## Referanser
Fjellskog

**Fjellskog** er skog som vokser til fjells, der trær og andre planter er preget av andre klimatiske forhold enn skog i lavereliggende områder. Over fjellskogen finnes det alpin vegetasjon. Høyden der skogsområder går over til fjellskog varierer mye, ut fra geografiske og klimatiske forhold. Det finnes fjellskog både i temperert, middelhavs- og tropisk klima. I prosjektet *[[Økoregioner i Global 200|Global 200]]* identifiserer WWF tolv økoregioner som fjellskoger.

I Norge er det stort sett fjellbjørkeskogen som danner grensen mellom skogs- og fjellandskapet. På Østlandet og i Nord-Norge er det også vanlig med et belte av granskog, mens dette sjeldent forekommer på Vestlandet.

## Definisjon
Definisjonen av *fjellskog* varierer mye; det er ingen generell enighet om en entydig klassifisering av begrepet. I ulike definisjoner pekes ofte på skog der klimatiske forhold hindrer vekst, eller som det øverste beltet av skog før man går over til mer åpent fjellandskap, men det er uenighet om hvor man skal avgrense dette i forhold til vanlig skog.

## Fjellskogområder anerkjent av WWF
I prosjektet *[[Global 200]]* identifiserer WWF tolv økoregioner som fjellskoger (*montane forest*):

*Fjellskogen i Albertineriften
*Fjellskogen i Eastern Arc-fjellene
*Fjellskogen i New Guinea
*Fjellskogen i Taiwan
*Lavlandet og fjellskogen på Sumatra-øyene
*Lavlandet og fjellskogen på Malaysia-halvøya
*Lavlandet og fjellskogen på Borneo
*Fjellskogen på Vest-Java
*Fjellskogen i de nordlige Andes-fjellene
*Fjellskogen i Vest-Venezuela
*Europeisk-mediterranske blandede fjellskoger
*Fjellskogen i Altajområdet

## Referanser


## Litteratur
*
Eastern Arc Mountains

**Eastern Arc Mountains** er en fjellkjede delt mellom Kenya og Tanzania. Fjellkjeden er formet som en bue, og kan også sees på som en samling av tretten mindre fjellkjeder. Store deler av disse er dekket av fjellskog, som tilsammen utgjør økoregionen Eastern Arc-fjellskogene. Det er estimert at de nåværende skogsområdene er rundt 30 % av opprinnelig størrelse. Her kan man finne hundrevis av endemiske planter og dyr, hvorav en betydelig andel regnes som «truet».

## Geologi
Fjellkjeden går fra sørlige Kenya og igjennom Tanzania, i en halvbue. Den består av de mindre fjellene/fjellkjedene North Pare, South Pare, East Usambaras, West Usambaras, Nguru, Ukaguru, Rubeho, Uluguru, Udzungwa og Mahenge. Fjellene ble dannet for rundt 100 millioner år siden, hvilket gjør de til Øst-Afrikas eldste fjellområde.

## Fjellskogene

Fjellene er tildels dekket av fjellskog, spredt utiver en rekke separate høylandsområder. Området dekker rundt 3600&nbsp;km2, der det er estimert at det nåværende området dekker omtret 30 % av den opprinnelige størrelsen. Mesteparten av dette er igjen en del av nesten 150 skogsreservater; en stor del (1900&nbsp;km2) er også innenfor nasjonalparken Udzungwa Mountains.

Her kan man finne minst 96 endemiske virveldyr, rundt 800 endemiske planter, og antagelig også flere hundre virvelløse dyr. Et stort antall av disse regnes som truet.

## Referanser


## Eksterne lenker
*http://www.easternarc.org/
Trøndelag tingrett

**Trøndelag tingrett** (sørsamisk: *Trööndelagen digkiereakta*) er en norsk domstol som ble opprettet 12. april 2021 gjennom en sammenslåing av Fosen tingrett, Inntrøndelag tingrett, Namdal tingrett og Sør-Trøndelag tingrett. Domstolen sogner til Trøndelag lagsogn i Frostating lagdømme. Den har rettssteder (tinghus) på Brekstad, i Namsos, på Steinkjer og i Trondheim.

I 2022 hadde domstolen rundt 80 medarbeidere, hvorav 31 dommere.

Rettskretsen dekker alle kommunene i Trøndelag: Flatanger, Frosta, Frøya, Grong, Heim, Hitra, Holtålen, Høylandet, Inderøy, Indre Fosen, Leka, Levanger, Lierne, Malvik, Melhus, Meråker, Midtre Gauldal, Namsos, Namsskogan, Nærøysund, Oppdal, Orkland, Osen, Overhalla, Rennebu, Rindal, Røros, Røyrvik, Selbu, Skaun, Snåsa, Steinkjer, Stjørdal, Trondheim, Tydal, Verdal, Ørland og Åfjord.

## Referanser


## Eksterne lenker
*
Supervention 2

***Supervention 2*** er en norsk dokumentarfilm fra 2016. Filmen er en skifilm og en frittstående oppfølger til *[[Supervention]]* fra 2013. Regissører for filmen er , ,  og , manus er skevet av Aarskog og filmen er produsert av Christensen for Field productions. Blant de medvirkende i filmen er profilerte norske ski- og snøbrettutøvere som Terje Håkonsen, Aksel Lund Svindal og Anders Backe.

Filmen var en av de nominerte til publikumsprisen Filmwebs Kanonpris under Kanonprisen 2016 og ble også nominert til Amandaprisen 2017 i klassen best klipp ved Even Sigstad.

Filmen er blitt utgitt på DVD, Blu-Ray og 4K UHD.

## Referanser


## Eksterne lenker
*
Ringvegen borettslag

**Ringvegen borettslag** er et borettslag som ligger i bydelsområdet Saupstad og Kolstad sør for Trondheim sentrum. Borettslaget er et av landets største private borettslag med sine 911 leiligheter fordelt på 37 lavblokker.

Borettslaget ble grunnlagt i 1971 som det andre av de tre store borettslagene i drabantområdet. De aller fleste lavblokkene har adresse Saupstadringen, mens fire blokker har adresse Casper Lundes veg og fem blokker har adresse Kolstadtunet. I perioden 2018–2019 ble det bygget et nytt administrasjons- og velferdsbygg for Ringvegen borettslag. Dette er plassert i Saupstadringen 19d og er tegnet av Pir II og bygget av Hent med støtte fra Enova.

## Se også
* Kolstadflaten borettslag
* Midteggen borettslag

## Referanser


## Eksterne lenker
* 
*
Fetsund-Østersund

**Fetsund-Østersund** er et tettsted i Lillestrøm kommune i Akershus. Frem til 2020 ble området dekket av de tidligere tettstedene Fetsund, vest for Glomma, og Østersund (Fet), øst for Glomma. Begge lå i den tidligere Fet kommune, der Fetsund var kommunesentrum.
Varsler

**Varsler** har flere betydninger:

## Arbeidslivet

* Varsleren, bok fra 2006 om medisinske forsøk som forårsaket døden til en tidlig født gutt ved Rikshospitalet i 1992 
* Varsling i arbeidslivet, hvor en "varsler" eller fløyteblåser (engelsk: *whistleblower*) er en person som sier fra om kritikkverdige forhold eller ulovligheter

## Biologi
* Varslere, en gruppe spurvefugler
* Varsler (*Lanius excubitor*), en fugl i varslerfamilien
* Varslertanagar (*Neothraupis fasciata*), en fugl i tanagarfamilien

## Vitenskap og teknologi

* Røykvarsler, sikkerhetsutstyr som detekterer røyk for å varsle om brann

* Varsler (skytevåpen), funksjon som indikerer at et skytevåpen er tomt
* Varslingsanlegg, eksempelvis lydvarslingsanlegg for varsling av akutt fare til befolkningen
* Værvarsling, en spådom om kommende vær

## Se også

* Varsel
Hjemsøkt (film)

***Hjemsøkt*** er en norsk grøsser/skrekkfilm fra 2017. Maja Lunde har skrevet manus til filmen mens Carl Christian Raabe er regissør. Synnøve Macody Lund spiller hovedrollen som Cathrine som arver et gods på Hadeland som viser seg å være hjemsøkt.

For filmen ble Jorunn Kjellsby nominert til Kanonprisen 2017 i klassen beste birolle.

## Handling
Etter farens død, i løpet av julen, arver Catherine hans gamle isolerte eiendom i Norge. Men en gammel kvinne fra hjem-steder forteller henne historien om forsvinningen til en 7 år gammel jente, Marie, som var ingen ringere enn hennes egen mors søster - som Catherine aldri visste eksisterte.

Etter å ha hørt en rekke merkelige lyder i huset, tror Catherine at hun er hjemsøkt. Men plutselig får hun øye på en mystisk liten jente, Daisy, som går rundt i bygningen. Samtidig som kjæresten Marcus bekymrer seg for den nye urovekkende oppførselen til forloveden sin, blir Catherine venn med barnet - som veldig raskt viser seg å være et spøkelse.

## Medvirkende
* Synnøve Macody Lund
* 
* Ken Vedsegaard
* Robert Skjærstad
* Jorunn Kjellsby
* Cecilie Jørstad

## Referanser


## Eksterne lenker
*
Teateråret 2008

**Teateråret 2008** er en oversikt over hendelser, verk, fødte og avdøde personer med tilknytning til teater i 2008.

## Nye drama

## Årets oppsettinger
*20. januar – *[[Frøken Julie]]* (*Fröken Julie*) var en teateroppsetting basert på et drama av August Strindberg som ble satt opp på Beaivváš Sámi Našunálateáhter med Haukur J. Gunnarsson som regissør.

## Dødsfall


Fil:Henki_Kolstad_-_Oslo_Museum.jpg|Henki Kolstad(1915–2008)
Fil:Harold-pinter-atp.jpg|Harold Pinter(1930–2008)
Fil:Paavo_Juhani_Haavikko.jpg|Paavo Haavikko(1931–2008)
Fil:Lysthuset-Revyteater-AAB-102422_(Harald_Heide-Steen_jr.).jpg|Harald Heide-Steen jr.(1939–2008)


## Referanser
Vardafjellet vindkraftverk

**Vardafjellet vindkraftverk** ligger i Sandnes kommune i Rogaland.

Det er installert 7 Vestas V117 turbiner på 4,3 MW hver. Rotordiameter 117 meter, tårnhøyde 91 meter.

Total effekt er 30 MW. Årsproduksjon er 84,6 GWh.

Vardafjellet Vindkraft AS ble etablert av Nordisk Vindkraft, så solgt til Mirova Eurofideme, en fransk kapitalforvalter.

Kraftverket er meget omstridt.

I november 2020, to måneder etter oppstart, ble det stanset på grunn av forstyrrelser på TV-signalene i området.

## Referanser


## Kilder
*
* NVE Vindkraftverk 

## Eksterne lenker
* Motvind 
* Norges Miljøvernforbund
Nodeland-Brennåsen

**Nodeland-Brennåsen** er et tettsted i Kristiansand kommune i Agder. Frem til 2020 ble området dekket av de tidligere tettstedene Nodeland og Brennåsen. Begge lå i den tidligere Songdalen kommune, der Nodeland var kommunesentrum.
Trio – Jakten på Olavsskrinet

***Trio – Jakten på Olavsskrinet*** er en norsk eventyrfilm for barn og ungdom fra 2017. Filmen er en oppfølger til TV-serien *[[Trio (TV-serie)|Trio]]* som gikk på NRK Super i perioden 2016 til 2018. Manus til filmen er skrevet av Morten Hovland og Trond Morten Venaasen som også skrev manus til TV-serien, mens Eva Dahr er regissør. ,  og  spiller hovedrollene som tre ungdommer på jakt etter Olav den helliges skrin.

For filmen ble  nominert til Kanonprisen 2017 i klassen beste lyddesign.

## Handling
Nora, Simen og Lars er tre ungdommer og gode venner, som er veldig interessert i spennende eventyr. I flere hundre år har en rekke mennesker vært på jakt etter et myte-omspunnet skrin som visstnok skal ha tilhørt St. Olav.

Men ingen har hittil funnet igjen denne gjenstanden. De tre vennene forsøker derfor å løse dette store mysteriet, en gang for alle. Men de møter snart noen livsfarlige skattejegere, som også er på spor etter den verdifulle skatten.

## Medvirkende
* 
* 
*  
* 
* 
* 
* Per Kjerstad
* Regine Stokkevåg Eide
* Reidar Sørensen

## Referanser


## Eksterne lenker
*
BAUHAUS-galan 2020

**BAUHAUS-galan 2020** var et internasjonalt friidrettsstevne som ble arrangert på Stockholms stadion i Stockholm den 23. august 2020, som en del av Diamond League 2020.

Grunnet koronaviruspandemien ble Diamond League 2020 endret, slik at det ikke ble tildelt Diamond League-poeng i de enkelte stevnene, og det ble heller ikke arrangert noen Diamond League-finale. Stevnene var derfor frittstående stevner.

## Resultater
### Menn

Grunnen til at vinneren ikke har det lengste hoppet er Diamond League endret formatet på lengdehoppkonkurransen denne sesongen, og som ble gjennomført første gang under BAUHAUS-galan 2020. De tre beste hopperne etter fem hopp gikk til en finale, der resultatet i sjette og siste runde avgjorde vinneren. Dette formatet kalles «Final Three». Samaai (8,07 før finalen), Montler (8,13 før finalen) og Pulli (8,02 før finalen) deltok i den sjette runden, der Samaai hoppet 8,09 meter, Montler hopp 8,06 meter og Pulli fikk ikke et gyldig resultat, der med vant Samaai foran Montler og Pulli.

### Kvinner

Andre norske resultater:
* Filip Ingebrigtsen - 1500 meter, DNF
* Pål Haugen Lillefosse - stavhopp, 4.-plass
* Sondre Guttormsen - stavhopp, ingen gyldige hopp
* Ingar Kiplesund - lengdehopp, 7.-plass
* Ola Stunes Isene - diskos, 6.-plass

## Referanser


## Kilder
* Resultater

## Eksterne lenker
*  Wanda Diamond League - Stockholm
Trio (andre betydninger)

**Trio** kan referere til:
* Trio, et musikkbegrep
* Trio (film), britisk film fra 1950
* Trio (Wiese/Wøllo/Waring-album), norsk album fra 1984
* Trio (TV-serie), norsk TV-serie fra 2014-2016
* Trio – Jakten på Olavsskrinet, norsk film fra 2017
Teateråret 2006

**Teateråret 2006** er en oversikt over hendelser, verk, fødte og avdøde personer med tilknytning til teater i 2006.

## Nye drama

*Brian Friel – *Faith Healer*

## Årets oppsettinger
*31. mars – *Blodbryllup* var en teateroppsetting basert på dramaet *Bodas de sangre* av Federico García Lorca i en oversettelse av Jon Fosse som ble satt opp på Nationaltheatret med Eirik Stubø som regissør.

## Dødsfall


Fil:Eva_Sletto_(1935).jpg|Eva Sletto(1912–2006)
Fil:Knut_Wigert_as_John_Gabriel_Borkman_in_1979.jpg|Knut Wigert(1916–2006)
Fil:Schønemann_og_Pande-Rolfsen.jpeg|Aud Schønemann(1922–2006)
Fil:Ingrid_Vardund_-_L0046_736Fo30141609160049_(cropped).jpg|Ingerid Vardund(1927–2006)


## Referanser
Michael Lansing

**Michael Ryan Lansing** (født 1994) er en amerikansk fotballspiller som spiller for .

## Referanser


## Eksterne lenker
*
Teateråret 1936

**Teateråret 1936** er en oversikt over hendelser, verk, fødte og avdøde personer med tilknytning til teater i 1936.

## Nye drama

*Bertolt Brecht – *Die Rundköpfe und die Spitzköpfe*

## Årets oppsettinger
*8. februar – *Coriolan* var en teateroppsetting basert på tragedien *Coriolanu* av William Shakespeare som ble satt opp på Nationaltheatret med Johanne Dybwad som regissør.
*3. april – *[[Peer Gynt]]* var en teateroppsetting basert på et skuespill med samme tittel av Henrik Ibsen, som ble satt opp på Nationaltheatret med Halfdan Christensen som regissør.
*3. juni – *Pass dem for malingen* var en teateroppsetting basert på et verk av Renè Fauchois som ble satt opp på Det Nye Teater med Henrik Bentzon som regissør.

## Fødsler

## Dødsfall

## Referanser
Frøya vindkraftverk

**Frøya vindkraftverk** ligger i Frøya kommune i Trøndelag.

Det er installert 14 Vestas V136 turbiner på 4,2 MW hver. Rotordiameter 136 meter, tårnhøyde 112 meter.

Total effekt er 58,8 MW. Årsproduksjon er 197,3 GWh.

Aneo, tidligere TrønderEnergi, er deleier i Frøya Vind AS.

12. August 2021 stoppes produksjonen av leverandøren Vestas på grunn av manglende oppgjør fra TrønderEnergi. Per 15. september 2021 er det ingen produksjon. TrønderEnergi har gjentatte ganger meldt til markedet gjennom den nordiske kraftbørsen NordPool at produksjonen er stoppet på grunn av planlagt vedlikehold men vil ikke bekrefte at dette er korrekt og om de derfor har villedet kraftbørsen og markedet.

10. november 2021 ble en turbin ødelagt. Det er mistanke om lynnedslag. Vrakdeler ble funnet 700 - 800 meter unna. Hele anlegget ble tatt ut av drift. 

## Referanser


## Kilder
*
* NVE vindkraftverk 
* TrønderEnergi
Litteraturåret 1859

## Nye bøker
### Skjønnlitteratur
* Charles Dickens *[[A Tale of Two Cities]]* 
* Bjørnstjerne Bjørnson *Arne*

### Sakprosa
* Charles Darwin *[[Artenes opprinnelse|Om artenes opprinnelse gjennom det naturlige utvalg, eller De begunstigede rasenes bevarelse i kampen for tilværelsen]]*
* John Stuart Mill *Om friheten* (*On Liberty*) 

## Fødsler

## Dødsfall

## Referanser
Håvard Mork Breivik

**Håvard Mork Breivik** (født 24. februar 2001) er en norsk fotballspiller som spiller for .

## Referanser


## Eksterne lenker
*